Раскажу коратка пра іх. Ягор Аляксеевіч Якімчанка нарадзіўся 5 мая 1952 года ў вёсцы Люба Слаўгарадскага раёна, што на Магілёўшчыне. Ён закончыў у Гомелі (1972) політэхнічны тэхнікум і быў размеркаваны на працу ў Комі. Ён — будаўнік, і вельмі добры! За добрасумленную працу мае мноства ганаровых грамат. Ягор Якімчанка ніколі не цураўся грамадскай працы. Усць-Вымскае зямляцтва хадайнічала аб прысваенні яму звання “Почётный ветеран Сыктывкара” (на здымку ён стаіць першы злева). Пра жыццёвы шлях Ягора Аляксеевіча падрабязней можна даведацца з яго кнігі “Нам не дано предугадать”, выдадзенай у суаўтарстве з А. Сугоравым у 2016 годзе ў Сыктыўкары.